Karakuş Tumulus

Karakuş Tumulus (shuningdek, Qoraqush) – Adiyamanning Kahta tumanidagi zamonaviy Chuqurtash qishlogʻi yaqinida, miloddan avvalgi 30-20-yillarda Kommageniyalik Mitridat II tomonidan qurilgan. Karakush „qora qush“ degan maʼnoni anglatadi. Yodgorlik bu nomni olishining asosiy sababi yuqori qismida burgut boʻlgan ustunning mavjudligidir. U Turkiyaning Kahta shahridan 12 kilometr (7.5 mi) uzoqlikda joylashgan. Tumulus har biri taxminan 9 metr (30 ft) boʻlgan uchta Dor ustunlaridan iborat baland ustun toʻplamlari bilan oʻralgan. Ustunlar tepasida stelalar, relyeflar, shuningdek, buqa, sher va burgut haykallari joylashtirilgan. Yozuvlarga koʻra bu yerda uch ayolning qirollik qabri borligini bilish mumkin. Yodgorlikning shimoli-sharqidagi markaziy ustunning tashqi tomonida yunoncha yozuvlar yozilgan. Milodiy 72-yilda Rim imperatori Vespasian tomonidan Kommageniya qirolligi qoʻshib olinganidan bir muncha vaqt oʻtgach, majmuaning omborxonasi talon-taroj qilingan. Hududdagi asosiy qazishmalar Myunster universitetidan Friedrich Karl Dörner tomonidan amalga oshirilgan. Ustun 2023-yilda Turkiya-Suriya zilzilasida qulab tushgan. Manbalar Adabiyotlar TA Sinclair, Sharqiy Turkiya: Arxitektura va arxeologik tadqiqot 4 : 59 Blömer, Michael; Winter, Engelbert. Commagene: The Land of the Gods between the Taurus and the Euphrates. Homer Kitabevi, 2011. ISBN 978-9944-483-35-3. Havolalar Qorakus tumülüs ustunlari – Chukurtash koʻyi (Adiyaman viloyati, Sharqiy Turkiya)